Hierdie artikel handel oor Sony se eie handelsmerk-geheueformaat. Vir die mobiele USB-stoortoestel, sien USB-flitsdryf. Vir die omvattende flitsgeheue-gebaseerde kaartkategorie, sien flitsgeheue.
Memory Stick is 'n verwyderbare flitsgeheuekaartformaat wat deur Sony vrygestel is in Oktober 1998. Die naam word in die algemeen ook gebruik om die hele familie van geheuestokkies (in Engels) te beskryf.
Die oorspronklike Memory Stick
Sony Memory Stick met MagicGate
Bykomend tot die oorspronklike Memory Stick, sluit hierdie familie die Memory Stick PRO in, 'n hersiening wat groter maksimum stoorkapasiteit en vinniger lêeroordragsnelhede bied; Memory Stick Duo, 'n kleinvormfaktorweergawe van die Memory Stick (insluitend die PRO Duo); en die nog kleiner Memory Stick Micro (M2). In Desember 2006 het Sony die Memory Stick PRO-HG bygevoeg, 'n hoëspoedvariant van die PRO om gebruik te word in hoë-definisievideo en stilkameras. Memory Stick-kaarte kan gebruik word in Sony PSP en Sony XDCAM EX videokameras via die MEAD-SD01 passtuk. SanDisk en Lexar is van min derdepartyvervaardigers van Memory Stick. Kingston bied 'n universele microSD na Memory Stick Pro Duo-passtuk aan, maar dit is nie-amptelik.
Tipies word die Memory Stick as stoormedia vir 'n draagbare toestel gebruik, in 'n vorm wat maklik verwyderbaar is vir toegang tot 'n persoonlike rekenaar. As voorbeeld gebruik Sony digitale kompakte kameras Memory Stick vir die stoor van sy beeldlêers. Met 'n geheuekaartleser wat Memory Stick ondersteun, kan 'n gebruiker dan die foto's wat met die Sony digitale kamera geneem is na 'n rekenaar aflaai.
Sony sluit ook Memory Stick-leserhardeware in by sy eie verbruikerselektronika, soos digitale kameras, digitale musiekspelers, PDAs, selfone, die VAIO-reeks skootrekenaars, asook Sony se handtoestelle, soos die PlayStation Portable en PS Vita.
↑ Sony.net. "Sony Global – Press Release – Sony Announces 'Memory Stick' Recordable IC Memory Card Products New Format Supports Recording and Playback of Audio/Video Content". Persberig. http://www.sony.net/SonyInfo/News/Press_Archive/199807/98-067/. Besoek op 13 November 2011.
↑ "MEAD-MS01 Memory Stick card adapter (Sony)". Pro.sony.com. Besoek op 13 November 2011.
Ontsluit van "https://af.wikipedia.org/w/index.php?title=Memory_Stick&oldid=1489107"
Die bladsy is laas op 25 September 2016 om 06:55 bygewerk.